Rahvusvaheline uuringufirma Forrester Research Inc. värske uuringu andmetel hakkavad e-lugerid kaotama turgu tahvelarvutitele. Ekspertide ennustuste kohaselt ületab tahvelarvutite kasutajaskond e-lugerite oma juba aastal 2015.
Kui esimene tahvelarvuti - Apple’i iPad - mullu aprillis poelettidele jõudis, müüdi seda 88 päeva jooksul miljon tükki ning tänavused müügiennustused kõiguvad 40-45 miljoni iPadi vahel. Uuringufirma Gartner andmeil peaks tahvelarvutite müük järgmise nelja aastaga neljakordistuma ning jõudma kokku 294 miljoni ühikuni. Väidetavalt tegeleb oma tahvelseadme loomisega ka Amazon.